C 214/178
MT
Il-Ġurnal Uffiċjali tal-Unjoni Ewropea
16.6.2023
It-Tlieta 17 ta’ Jannar 2023
Emenda 12 Proposta għal regolament Premessa 22 Test propost mill-Kummissjoni (22)
Emenda
Sabiex jitnaqqas id-dewmien fl-ipproċessar tan-notifiki għall-vjeġġ tal-iskart u jiġi ffaċilitat l-iskambju ta' informazzjoni bejn l-awtoritajiet rilevanti, huwa meħtieġ li l-ħruġ u l-iskambju ta' informazzjoni u data, li jirrigwardjaw il-vjeġġi individwali ta' skart fl-Unjoni, isiru b'mezzi elettroniċi.
Jeħtieġ ukoll li l-Kummissjoni tingħa­ ta s-setgħa li tistabbilixxi r-rekwiżiti proċedurali u operaz­ zjonali għall-implimentazzjoni prattika tas-sistemi li jiżguraw din is-sottomissjoni elettronika u l-iskambju ta' informazzjoni (bħall-interkonnettività, l-arkitettura u s-si­ gurtà).
Jeħtieġ ukoll li jiġi pprovdut biżżejjed żmien sabiex l-awtoritajiet kompetenti fl-Istati Membri u l-ope­ raturi ekonomiċi jkunu jistgħu jħejju għall-bidla minn approċċ ibbażat fuq il-karta, kif stabbilit fir-Regolament (KE) Nru 1013/2006, għal approċċ għall-iskambju ta' informazzjoni u dokumenti b'mod elettroniku.
Għalhekk, jenħtieġ li dan l-obbligu l-ġdid isir applikabbli 24 xahar wara d-data tal-applikazzjoni ta' dan ir-Regolament.
(22)
Sabiex jitnaqqas id-dewmien fl-ipproċessar tan-notifiki għall-vjeġġ tal-iskart u jiġi ffaċilitat l-iskambju ta' informazzjoni bejn l-awtoritajiet rilevanti u l-operaturi ekonomiċi, huwa imperattiv li l-ħruġ u l-iskambju ta' informazzjoni u data, li jirrigwardjaw il-vjeġġi individwali ta' skart fl-Unjoni, isiru b'mezzi elettroniċi.
Jenħtieġ li s-sistema ċentrali u s-sistema nazzjonali jkunu inter­ konnessi u kompletament operazzjonali.
Bil-għan li jiġi ffaċilitat it-tnaqqis tad-dewmien, huwa kruċjali li dawk is-sistemi jippermettu l-kondiviżjoni tad-dokumenti u jinkludu bażi tad-data li tista' titfittex bis-sħiħ ta' informazzjoni relatata ma' vjeġġi ta' skart.
Jeħtieġ ukoll li l-Kummissjoni tingħata s-setgħa li tistabbilixxi r-rekwi­ żiti proċedurali u operazzjonali għall-implimentazzjoni prattika tas-sistemi li jiżguraw din is-sottomissjoni elettronika u l-iskambju ta' informazzjoni (bħall-inter­ konnettività, l-arkitettura u s-sigurtà).
Jeħtieġ ukoll li jiġi pprovdut biżżejjed żmien sabiex l-awtoritajiet kompetenti fl-Istati Membri u l-operaturi ekonomiċi jkunu jistgħu jħejju għall-bidla minn approċċ ibbażat fuq il-karta, kif stabbilit fir-Regolament (KE) Nru 1013/2006, għal approċċ għall-iskambju ta' informazzjoni u dokumenti b'mod elettroniku.
Għalhekk, jenħtieġ li dan l-obbligu l-ġdid isir applikabbli 24 xahar wara d-data tad-dħul fis-seħħ ta' dan ir-Regolament, li qabilhom jenħtieġ li jingħata aċċess għas-sistema ċentrali, fil-verżjoni finali tagħha, lill-awtoritajiet rilevanti għall-fini tal-ittestjar u t-tagħlim.
Emenda 13 Proposta għal regolament Premessa 22a (ġdida) Test propost mill-Kummissjoni
Emenda (22a) Jenħtieġ li l-awtoritajiet kompetenti jiżguraw li jkun
hemm proċeduri alternattivi bħala salvagwardji għassistema elettronika.
Fil-każ ta' ħsara temporanja tas-sistema ċentrali, jenħtieġ li d-data tibqa' protetta u aċċessibbli, u jenħtieġ li l-proċeduri relatati mal-v­ jeġġi jitwettqu mingħajr dewmien bla bżonn.